**Všetkým záujemcom**

***Váš list číslo/zo dňa Naše číslo Vybavuje/linka Nitra***

M.Daniš/+421 37 6502 272 29.6.2021

Vec

**Výzva na predloženie ponúk**

**1. Identifikácia verejného obstarávateľa:**

Názov: Mesto Nitra

Adresa: Štefánikova trieda 60, 950 06 Nitra

IČO: 00308307

IČ DPH: SK2021102853

**Kontaktná osoba:**

Vo veciach procesu zadávania zákazky - Ing. Miroslav Daniš; +421 37 6502 272; [danis.miroslav@msunitra.sk](mailto:danis.miroslav@msunitra.sk)

Vo veciach predmetu zákazky – Bc. Jozef Együd; +421 37 6502 254; jozef.egyud@msunitra.sk

**2. Názov zákazky:**

„**Tonery**“

**3. Typ zákazky a druh postupu:**

**Typ zákazky:** Civilná zákazka s nízkou hodnotou na dodanie tovaru.

**Druh postupu zadávania zákazky:** Podľa zákona č. 343/2015 Z. z. o verejnom obstarávaní (ďalej len „ZVO“).

**4. Typ zmluvy:**

Rámcová zmluva na dodanie tovaru.

**5.Miesto dodania:**

Štefánikova trieda 60, Nitra

**6. Opis predmetu zákazky:**

Predmetom zákazky je dodanie tonerov do tlačiarní verejného obstarávateľa a to podľa jeho určenia uvedeného v tabuľke, ktorá je zároveň návrhom uchádzača na plnenie kritérií k zákazke (Príloha č.3).

**CPV kód:**

301 251 00-2 Tonerové náplne

Bližšie informácie k predmetu zákazky: Bc. Jozef Együd

**7. Rozsah ponuky – predpokladaná hodnota zákazky:**

Predpokladaná celková hodnota zákazky: do 10 000,- € bez DPH

**8. Variantné riešenia a možnosť rozdelenia zákazky:**

Ponuka s variantným riešením nebude prijatá.

Uchádzač predloží ponuku na celý súbor predmetu zákazky podľa prílohy č. 3 tejto výzvy – výkaz cenovej ponuky.

**9. Podmienky účasti:**

- **Osobné postavenie**

a) podľa § 32 ods.1 písm. e) zákona o verejnom obstarávaní musí uchádzač preukázať, že je oprávnený dodávať tovar ako je predmet zákazky.

*Uvedené ustanovenie sa preukazuje v súlade s § 32 ods. 2 písm. e) zákona o verejnom obstarávaní doloženým dokladom o oprávnení dodávať tovar, ktorý zodpovedá predmetu zákazky.*

b) podľa § 32 ods. 1 písm. f) zákona o verejnom obstarávaní musí uchádzač preukázať, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

*Uvedené ustanovenie sa preukazuje v súlade s § 32 ods. 2 písm. f) doloženým čestným vyhlásením (Príloha č. 2).*

Uchádzač alebo záujemca nie je povinný predkladať doklady podľa § 32 ods. 2 písm. e), nakoľko verejný obstarávateľ je oprávnený použiť údaje z informačných systémov verejnej správy podľa osobitného predpisu. **Uvedené platí iba v prípade, že uchádzač má sídlo alebo miesto podnikania v Slovenskej republike.**

* **Ekonomické a finančné postavenie**

Nepožaduje sa.

* **Technická alebo odborná spôsobilosť**

Nepožaduje sa.

**10. Lehota dodania:**

Trvanie: Zmluva sa uzatvára na dobu určitú, a to od nadobudnutia účinnosti tejto zmluvy do doby, kedy úhrnná výška ceny za príslušné čiastkové plnenia, na základe samostatných písomných objednávok, dosiahne výšku **10.000,- EUR bez DPH**, najneskôr však do dvoch rokov od termínu účinnosti rámcovej zmluvy na dodanie tovaru.

**11. Lehota na predloženie ponuky do :**

14.7.2021 do 10:00 hod.

Po uplynutí tejto lehoty nebude ponuka prijatá, ale zostane neotvorená súčasťou dokumentácie k zadávaniu zákazky.

**Ponuky možno predložiť elektronicky v systéme JOSEPHINE (http://www.josephine.probiz.com).**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Verejný obstarávateľ bude pri komunikácii s uchádzačmi resp. záujemcami postupovať prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Verejný obstarávateľ odporúča záujemcom/uchádzačom, aby si prečítali zverejnený manuál JOSEPHINE (<https://josephine.proebiz.com>) – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore (knižnica manuálov a odkazov).

**12. Obsah ponuky:**

Ponuka musí byť predložená v slovenskom/českom jazyku prípadne úradne preložená do slovenského jazyka.

**Ponuka musí obsahovať:**

1. Vyplnené a podpísané Identifikačné údaje uchádzača v rozsahu (obchodné meno, sídlo, IČO, DIČ, IČ DPH, telefónny kontakt, e-mailový kontakt, bankové spojenie, IBAN) (Príloha č.1);
2. Vyplnené a podpísané Čestné vyhlásenie podľa § 32 ods. 1 písm. f) zákona o verejnom obstarávaní (Príloha č. 2);
3. Podpísaný Návrh uchádzača na plnenie kritérií – kompletne vo všetkých položkách vyplnený výkaz, ktorý je prílohou tejto výzvy na predloženie ponuky. (Príloha č. 3);
4. Doplnený a podpísaný Návrh zmluvy. (Príloha č. 4);

**13. Vyhodnotenie ponúk:**

Otváranie a vyhodnocovanie ponúk sa uskutoční v sídle verejného obstarávateľa.

Po vyhodnotení predložených ponúk bude úspešnému uchádzačovi oznámené, že jeho ponuka sa prijíma a bude s ním podpísaná zmluva. Neúspešným uchádzačom bude zaslaná informácia o neúspechu ich ponuky s informáciou o identifikácii úspešného uchádzača a jeho návrhu na plnenie kritérií.

**14. Kritériá na vyhodnotenie ponúk:**

Hodnotiace kritérium je:

**- najnižšia cena za celý súbor predmetu zákazky podľa prílohy č. 3 tejto výzvy – výkaz cenovej ponuky** s DPH podľa vyplneného a potvrdeného výkazu cenovej ponuky (príloha č. 3), ktorý musí byť kompletne vyplnený vo všetkých položkách.

**Uvedený výkaz neslúži ako objednávka a uvedené množstvá jednotlivých tonerov slúžia iba ako predpokladané pre možnosť vyhodnotenia ponúk, skutočné množstvá budú objednávané podľa potreby jednotlivými objednávkami.**

(Poznámka: u platcu DPH sa hodnotí cena vrátane DPH, u neplatcu DPH sa hodnotí cena celková.)

Uchádzač, ktorého ponuka splní podmienky a požiadavky verejného obstarávateľa a bude mať najnižšiu cenu, bude vyhodnotená ako úspešná. S úspešným uchádzačom bude uzatvorená zmluva, ktorej návrh je prílohou tejto výzvy (Príloha č. 4). Neúspešným uchádzačom bude oznámené, že ich ponuka nebola prijatá a bude im oznámená identifikácia úspešného uchádzača s jeho návrhom na plnenie kritérií.

1. **Náležitosti ponuky:**

Predmetom cenovej ponuky je:

Ponuka bude predložená na celý súbor položiek v počte kusov podľa Prílohy č. 3 s a bez DPH. V prípade ak uchádzač nie je platcom DPH uvedie ceny ako celkové a na skutočnosť že nie je platca DPH upozorní v ponuke.

**16. Elektronická aukcia:**

Elektronická aukcia sa nepoužije.

**17. Dôvody na zrušenie súťaže:**

- nebola predložená ani jedna ponuka;

- ani jeden uchádzač nesplnil všetky podmienky „Výzvy“;

- zmenili sa okolnosti, za ktorých bola súťaž vyhlásená;

- verejný obstarávateľ môže zrušiť použitý postup zadávania zákazky aj v prípade, že bola predložená iba jedna ponuka.

**18. Ďalšie informácie:**

- Verejný obstarávateľ neposkytne preddavkovú platbu.

- Verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačmi, ktorí majú povinnosť zapísať sa do registra partnerov verejného sektora podľa zákona č. 315/2016 Z.z. a nie sú zapísaný v registri partnerov verejného sektora!

- V prípade, ak sa v súťažných podkladoch uvádza konkrétny typ výrobku, výrobca, výrobný postup, značka, patent, krajina alebo miesto pôvodu alebo výroby možno predložiť aj ekvivalent v súlade so zákonom NR SR č. 343/2015 Z. z. o VO.

- Množstvo predmetu zákazky uvedené v tejto zmluve je uvedené iba orientačne (odber uvedeného tovaru v predošlom období 12 mesiacov), nakoľko potreba predmetu zákazky závisí od potreby verejného obstarávateľa v období trvania zmluvy a nevyčerpanie celého objemu predmetu zákazky v období trvania tejto zmluvy sa nebude považovať za jej porušenie.

V Nitre dňa 29.6.2021

Príloha: č. 1 – Identifikačné údaje uchádzača;

č. 2 – Čestné vyhlásenie;

č. 3 – Návrh na plnenie kritérií - výkaz cenovej ponuky;

č. 4 – Návrh zmluvy.